**COFNODION O GYFARFOD CYNGOR CYMUNED LLANRUG A CHWM Y GLO A GYNHALIWYD NOS FAWRTH 17 O FAI 2016 YN YSGOL GYNRADD CWM Y GLO AM 19:30**

**PRESENNOL:** Y Cynghorwyr Goronwy Hughes (Cadeirydd), Avril Jones (Is-gadeirydd), Meirwen Lloyd, Clifford Williams, Richard Robinson, Rhys Parry, Nan Humphreys, Hefin Jones, Meryl Green, Phil Roberts. Cledwyn Jones

**YMDDIHEURIADAU:** Y Cynghorwyr Alan Pritchard, Delyth Tomos, Rhian Thomas

**Clerc:**Meirion Jones

**1. Croeso gan y Cadeirydd**

Estynnwyd croeso i bawb i’r cyfarfod gan y Cadeirydd

**2. Derbyn Ymddiheuriadau**

Derbyniwyd yr ymddiheuriadau fel y nodir uchod

**3. Datgan buddiant personol**

Dylid cofnodi'r rhain fel byddant yn codi

**4. Cadarnhau Cofnodion cyfarfod mis Ebrill**

Cadarnhawyd cofnodion mis Ebrill fel rhai cywir ac fe’i harwyddwyd gan y Cadeirydd.

**5. Materion yn codi o’r cofnodion**

a) Llwybrau Cyhoeddus - Adroddwyd fod si o gwmpas na fuasai ein contractwr presennol sydd yn torri ein llwybrau cyhoeddus yn gallu gwneud y gwaith eleni, er ei fod wedi rhoi pris, a bod y Cyngor wedi derbyn ei bris.

**Penderfynwyd:** Os yw’r sibrydion yma yn gywir, yna'r Clerc i symud ymlaen a hysbysu am dendr i rywun i wneud y gwaith, ond yn y lle cyntaf i holi beth yw bwriad Mr Owen.

***Ers y cyfarfod, mae’r Clerc wedi siarad â Mr Owen ac mae wedi cadarnhau y bydd yn cario allan y gwaith o dacluso llwybrau cyhoeddus.***

b) Biniau Cae Chwarae Nant y Glyn - Adroddwyd fod cyflwr difrifol ar finiau cae Nant y Glyn ac nad ydynt yn cau a bod ysbwriel yn chwythu ar hyd y cae.

**Penderfynwyd**: Y Clerc i geisio prisiau am finiau newydd i gau chwarae Nant y Glyn

**c) Sefyllfa dŵr ger tŷ Mr John Walsh**

Adroddwyd gan y Clerc fod cysylltiad wedi ei wneud a Chyngor Gwynedd ac ein bod yn disgwyl i un o’i pheirianwyr gysylltu yn ôl i drefnu ymweliad ar y safle, gyda pherchennog yr eiddo.

**Penderfynwyd:** Buasai yn fanteisiol i fwy nac un aelod fod yn bresennol yn y cyfarfod a chytunodd y canlynol i fynychu, sef y Cynghorwyr Hefin Jones, Nan Humphreys, Clifford Williams a Meirwen Lloyd os byddai’r cyfarfod ar fore Gwener.

**d) Cofrestru Llwybrau**

Adroddwyd fod cais wedi rhoi i Gyngor Gwynedd am fapiau o 10,000 : 1 i fynd gyda’r ffurflenni cais.

**Penderfynwyd:** Symud ymlaen a chofrestru’r 4 llwybr cyn gynted â phosib.

**e) Hysbysfyrddau i’r Cyngor**

Adroddwyd gan y Clerc ei fod wedi anfon am brisiau gan wahanol gwmnïau ond nad oeddynt i gyd wedi dod yn ôl eto. Adroddwyd ymhellach fod amrywiaeth sylweddol yn y prisiau hyd yma.

**Penderfynwyd:** Derbyn yr adroddiad a’r Clerc ddod a’r wybodaeth i’r Pwyllgor Cyllid a Hamdden pan fydd y wybodaeth gyflawn ar gael.

**f) Maes Parcio ger Ystorfa, Llanrug**

Adroddwyd fod angen penderfyniad ar ba eirfa i’w roi ar y Maes Parcio, parthed cyfyngiadau ar aros ar y Maes Parcio.

**Penderfynwyd:** Dirprwyo’r mater i gyfarfod nesaf o’r Pwyllgor Hamdden sydd wedi dynodi i gyfarfod ar y 25ain o Fai am 8.00 y.h. yn y Sefydliad Coffa.

6. **Llenwi Sedd Wag ar y Cyngor**

Croesawyd Cemlyn Jones i’r cyfarfod fel cynrychiolydd newydd dros Gwm y Glo. Diolchwyd iddo am gytuno i eistedd fel Cynghorydd.

**Penderfynwyd:** Derbyn a chroesawyd Cemlyn Jones i’r cyfarfod a bydd y Clerc yn trefnu’r ffurflenni priodol o dderbyn swydd Cynghorydd maes o law.

7. **Materion Cynllunio**

a) **C15/0871/23/LL**

***Lleoliad y Safle:* Cae Newydd Bach, Llanrug, LL55 4AN**

***Bwriad:* Ail-gyflwyno cais a wrthodwyd o dan C14/0565/23/LL i drosi adeilad allanol presennol i lety gwyliau. (Apêl i Lywodraeth Cynulliad Cymru parthed y safle uchod.**

**Penderfynwyd: Dim gwrthwynebiad i’r cais ac mae wedi ei nodi er gwybodaeth yn unig.**

b) **C16/0288/23/R3**

**Lleoliad y Safle: Ysgol Brynrefail, Ffordd Crawia, Llanrug,**

**LL55 4AD**

**Bwriad: Cais i gadw sustem triniaeth awyr o fewn compownd, wedi ei a ffens 2.4 mewn uchder**

**Penderfynwyd: Gwrthwynebu’r cais ac anfon llythyr i gefnogi cais am osod rhywbeth i dawelu’r sŵn.**

**c) C16/0454/23/LL**

**Lleoliad y Safle: Brwynog, Ffordd yr Orsaf, Llanrug, LL55 4AG**

**Bwriad: Estyniad un llawr ar gefn annedd presennol**

 **Penderfynwyd: Dim gwrthwynebiad i’r cais**

**d) C16/0452/23/LL**

**Lleoliad y Safle: Tir Pen y Buarth, Lon Groes, Llanrug, Gwynedd, LL55 4AF**

**Bwriad: Creu ‘Manege’ ar gyfer ceffylau**

**Penderfynwyd: Dim gwrthwynebiad**

**e) C16/0276/23/LL**

**Lleoliad y Safle: Pen y Lan, Llanrug, Gwynedd, LL55 4AF**

**Bwriad: Codi estyniad un llawr ochr ac ehangu’r cwrtil**

 **Penderfynwyd: Dim gwrthwynebiad**

**8**. **Enw ar ystâd Sŵn yr Efail**

Adroddwyd fod Cyngor Gwynedd bellach wedi cytuno i gyllido a gosod arwydd o enw’r ystâd. Ni fydd yr arwydd yn cael ei archebu ar hyn o bryd, hyd nes bydd nifer da o arwyddion yn barod i’w rhoi ar yr un archeb, er manteisio ar ddarbodion maint.

**Penderfynwyd:** Derbyn y wybodaeth.

**9. Cais am giât o stad Hen Ysgol i Barc Chwarae Glan Moelyn**

Adroddwyd fod cais wedi dod gan un o drigolion ystâd yn gofyn a buasai’r Cyngor Cymuned yn cytuno i roi giât rhwng ystâd a’r cae chwarae. Byddai hyn yn osgoi’r plant rhag gorfod mynd i Ffordd Glanmoelyn i gael mynediad i’r Parc.

**Penderfynwyd:** Ar ôl ystyriaeth fanwl i’r cais, penderfynwyd gwrthod y cais am amryw o resymau a’r Clerc i ysgrifennu at yr ymgeisydd i'w hysbysu o’r penderfyniad.

**10. Llwybrau Cyhoeddus - Newid yn y trefniant o ad-dalu costau cynnal a chadw llwybrau cyhoeddus**

Adroddwyd er gwybodaeth y newid yn y drefn ac ad-dalir costau am glirio llwybrau cyhoeddus ar gyfer y flwyddyn 2016 / 2017.

**Penderfynwyd:** Derbyn y wybodaeth

**11. Y Fynwent**

Adroddwyd fod cais wedi dod i law gan deulu person sydd wedi claddu yn y fynwent yn pryderu fod twll yn ymddangos oddi tan y bedd. Holi roedd y teulu os mai cyfrifoldeb nhw prun ai’r Cyngor Cymuned oedd gofalu fod y bedd yn saff.

**Penderfynwyd:** Trosglwyddo’r mater i bwyllgor y fynwent a gynhelir ar Nos Fawrth 25 o Fai 2016 yn y Fynwent.

**12. Sylwadau ar ardaloedd cymunedol Gwynedd i’r Bwrdd Gwasanaethau Cyhoeddus**

Adroddwyd yn fyr fod llythyr wedi dod gan Gyngor Gwynedd yn esbonio am yr ardal gymunedol. Oherwydd nad oedd digon o fanylion wrth law penderfynwyd gohirio unrhyw benderfyniad ar hyn.

**13. Gorchymyn Safleoedd**

Cyflwynwyd rhestr o leoliadau gan Gyngor Gwynedd sydd yn cael gwaharddiadau parcio arnynt yn y dyfodol.

**Penderfynwyd:** Derbyn y wybodaeth

Daeth y cyfarfod i ben am 21:00

Arwyddwyd:

Cadeirydd: Dyddiad: